b'\n_START_ARTICLE_\nLasse Heikkil\xc3\xa4 (muusikko)\n_START_PARAGRAPH_\nLasse Heikkil\xc3\xa4 (s.\xc2\xa01961 Sahalahti) on suomalainen s\xc3\xa4velt\xc3\xa4j\xc3\xa4. H\xc3\xa4n on s\xc3\xa4velt\xc3\xa4nyt messuja ja musikaaleja sek\xc3\xa4 kirjoittanut lukuisien hengellisien ja yhteiskunta-aiheisien laulujen lis\xc3\xa4ksi kirjan._NEWLINE_Heikkil\xc3\xa4 toimii Tampereella kaupunginvaltuutettuna, lasten ja nuorten palveluiden lautakunnan j\xc3\xa4senen\xc3\xa4 sek\xc3\xa4 k\xc3\xa4r\xc3\xa4j\xc3\xa4oikeuden lautamiehen\xc3\xa4._NEWLINE_Lasse Heikkil\xc3\xa4 on osallistunut valtakunnallisesti ja kansainv\xc3\xa4lisesti siltoja rakentaviin pioneerihankkeisiin, joita ovat is\xc3\xa4nn\xc3\xb6ineet MESK, FIDA, Vapaa Sis\xc3\xa4l\xc3\xa4hetys, Gospel Power ry. ja monet muut kristilliset j\xc3\xa4rjest\xc3\xb6t sek\xc3\xa4 her\xc3\xa4tysliikkeet. H\xc3\xa4n on musiikin maisteri, joka s\xc3\xa4velt\xc3\xa4\xc3\xa4, sanoittaa, sovittaa, johtaa, soittaa, laulaa, s\xc3\xa4est\xc3\xa4\xc3\xa4, tuottaa, nuotintaa, \xc3\xa4\xc3\xa4nitt\xc3\xa4\xc3\xa4 ja julkaisee musiikkia._NEWLINE_Seth Heikkil\xc3\xa4 oli Lasse Heikkil\xc3\xa4n isois\xc3\xa4n is\xc3\xa4. Seth Heikkil\xc3\xa4n el\xc3\xa4m\xc3\xa4ntarina oli teemana vuonna 2018 ensiesityksen saaneessa musikaalissa Sovinto, jonka Lasse Heikkil\xc3\xa4 kirjoitti yhdess\xc3\xa4 Pekka Simojoen kanssa.'